
            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-02/23-01/5
URBROJ: 2196-11-01-24-3
Cerna,  26. ožujka 2024.g.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje srpanj-prosinac 2023. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju srpanj - prosinac 2023. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika. 

U izvještajnom razdoblju poduzete su sljedeće aktivnosti u smislu razvoja i razvitka Općine Cerna:

· 4. srpnja 2023. godine, Općina Cerna i udruga Pleter Cerna-Šiškovci sklopili su ugovor o korištenju nekretnine
· 7. srpnja 2023. godine, Općina Cerna i Cestorad d.d. sklopili su ugovor za Sanaciju dijela ceste u ulici Miroslava Tišljara – II dio. Vrijednost radova iznosi 82.494,64 eura.
· 11. srpnja 2023. godine, Općina Cerna i Inžinjersko-projektni biro d.o.o. sklopili su dodatak 1. Ugovoru za Izradu projektno-tehničke dokumentacije za izgradnju Kulturnog centra u Cerni.
· 17. srpnja 2023. godine, Općina Cerna i Fond za zaštitu okoliša i energetsku učinkovitost sklopili su Ugovor o neposrednom sudjelovanju Fonda u sufinanciranju poticanja mjera odvojenog sakupljanja komunalnog otpada, davanjem sredstava pomoći
· 25. srpnja 2023. godine, Općina Cerna i DD consalting sklopili su ugovor o poslovnoj suradnji 
· 01. kolovoza 2023. godine, Ministarstvo gospodarstva i održivog razvoja i Hrvatske vode i Vinkovački vodovod i kanalizacija d.o.o. i Grad Vinkovci i Grad Otok i Općina Andrijaševci i Općina Privlaka i Općina Cerna i Općina Ivankovo sklopili su dodatak 2. Ugovoru o sufinanciranju projekta „Poboljšanje vodno-komunalne infrastrukture na području aglomeracija Vinkovci, Otok, Ivankovo i Cerna za prijavu izgradnje vodno-komunalne infrastrukture“.
· 11. kolovoza 2023. godine, Općina Cerna i Antun Lovrečić sklopili su Ugovor o korištenju nekretnine.
· [bookmark: _Hlk168581797]24. kolovoza 2023. godine, Općina Cerna i Ministarstvo prostornoga uređenja, graditeljstva i državne imovine sklopili su Ugovor o sufinanciranju projekta „Sanacija dijela ceste u Ulici Miroslava Tišljara u Cerni. Ministarstvo prostornoga uređenja, graditeljstva i državne imovine ovaj projekt sufinancira u iznosu od 33.400,00 eura.
· 25. kolovoza 2023. godine, Općina Cerna i Elektro čop d.o.o. sklopili su Ugovor za sanaciju štete na objektima u vlasništvu fizičkih osoba nakon olujnog nevremena. Vrijednost ugovora je 19.125,00 eura s PDV-om
· 31. kolovoza 2023. godine, Općina Cerna i Čistoća Županja d.o.o. sklopili su Ugovor o poslovnoj suradnji nabave, isporuke i zamjene spremnika za komunalni otpad na području Općine Cerna
· [bookmark: _Hlk168582593]04. rujna 2023.godine, Općina Cerna i Čazmatrans d.o.o. sklopili su Ugovor o sufinanciranju troškova javnog prijevoza redovitih učenika srednjih škola s prebivalištem na područku Općine Cerna
· 05. rujna 2023. godine, Općina Cerna i Đogaš Mateo sklopili su Ugovor o zamjeni nekretnina.
· 06. rujna 2023. godine, Općina Cerna i Hrvatska gorska služba spašavanja (HGSS) sklopili su Sporazum na temelju Zakona o Hrvatskoj gorskoj službi spašavanja.
· 12. rujna 2023. godine, Općina Cerna i Polet d.o.o. sklopili su Ugovor o sufinanciranju troškova javnog prijevoza redovitih učenika srednjih škola s prebivalištem na područku Općine Cerna
· 15. rujna 2023. godine, Općina Cerna i Salamon d.o.o sklopili su Ugovor o javnim radovima za sanaciju pješačkih površina na groblju u Cerni, izrada zidane ograde jedne bočne strane, te izrada nove pješačke staze na zadnjem djelomično izgrađenom dijelu groblja. Ukupna vrijednost projekta iznosi 60.426.88 eura, ovaj projekt je sufinanciran sredstvima Europske unije
· 19. rujna 2023. godine, Općina Cerna i Cestorad d.d. sklopili su Ugovor za Sanaciju dijela ceste u Ulici Miroslava Tišljara – I. dio. Dana 13. listopada 2024. godine sklopljen je i I. dodatak ovoga Ugovora. Ukupna vrijednost izvođenja radova iznosi 56.004,54 eura s PDV-om.
· 26. rujna 2023. godine, Općina Cerna i Limarija Martić sklopili su Ugovor za Sanaciju krovišta na zgradi Ribičkog doma u Cerni. Vrijednost radova iznosi 22.233,17 eura.
· 12. listopada 2023. godine, Općina Cerna i Watmont d.o.o. sklopili su Ugovor o izvođenju radova na izgradnji dječjeg vrtića s pratećim sadržajima u Cerni. Vrijednost ugovora (izvođenja radova) je 1.222.330,72 eura s PDV-om. Ovaj projekt je od velikog značaja za našu općinu i mještane, a sufinanciran je sredstvima Europske unije.
· 12. listopada 2023. godine, Općina Cerna i Cestorad d.d. sklopili su Ugovor o javnim radovima za Sanaciju ceste u ulici Kralja Zvonimira. Ukupna vrijednost izvođenja radova je 117.849,13 eura s PDV-om. Ovaj projekt sufinancira Ministarstvo regionalnog razvoja i fondova Europske unije.
· [bookmark: _Hlk168599748]18. listopada 2023. godine, Općina Cerna i Elektro Čop d.o.o. sklopili su Ugovor o nabavi stručnog nadzora nad izgradnjom dječjeg vrtića s pratećim sadržajima u Cerni. Vrijednost stručnog nadzora iznosi 32.437,50 eura s PDV-om
· 20. listopada 2023.godine, Općina Cerna i Elektro Čop d.o.o. sklopili su Ugovor za sanaciju javne rasvjete nakon olujnog nevremena. Ukupna vrijednost izvođenja radova iznosi 60.625,00 eura.
· 20. listopada 2023. godine, Općina Cerna i Cestorad d.d. sklopili su Ugovor za uslugu drobljenja građevinskog materijala. Ukupna vrijednost radova iznosi 44.995,76 eura s PDV-om
· 25. listopada 2024. godine, Općina Cerna i Dječji vrtić Kosjenka sklopili su Ugovor o financiranju asistenta u vrtiću
· 26. listopada 2024. godine, Općina Cerna i Fond za zaštitu okoliša i energetsku učinkovitost sklopili su Ugovor o neposrednom sudjelovanju Fonda u sufinanciranju uklanjanja otpada odbačenog u okoliš. Fond ovaj projekt sufinancira u iznosu od 42.240,00 eura.
· 10. studenog 2023. godine, Općina Cerna i Hrvatski telekom d.d. sklopili su Ugovor o osnivanju prava građenja
· [bookmark: _Hlk168601650][bookmark: _Hlk168600670]10. studenog 2023. godine, Općina Cerna i Fond za zaštitu okoliša i energetsku učinkovitost sklopili su Ugovor o neposrednom sudjelovanju Fonda u sufinanciranju provedbe mjera prilagodbe klimatskim promjenama u svrhu jačanja otpornosti urbanih sredina. Fond ovaj projekt sufinancira s maksimalnim iznosom, odnosno 350.000,00 eura.
· 12. prosinca 2023. godine, Općina Cerna i Gradska knjižnica i čitaonica Vinkovci sklopili su Ugovor o pružanju usluge redovite opskrbe knjižničnom građom putem bibliobusne službe – Bibliobus. Ugovor se sklapa za period od 2. siječnja do 31. prosinca 2024. godine, dok vrijednost ovoga ugovora iznosi 3.055,00 eura.
· 14. prosinca 2023. godine, Općina Cerna i Gradatin d.o.o. sklopili su Ugovor i isporuci robe – komunalne opreme. Ovaj projekt sufinanciran je sredstvima Fond za zaštitu okoliša i energetsku učinkovitost
· 15. prosinca 2023. godine, Općina Cerna i Ministarstvo rada, mirovinskoga sustava, obitelji i socijalne politike te Hrvatski zavod za zapošljavanje sklopili su Ugovor o dodjeli bespovratnih sredstava za provedbu projekta Zaželi – prevencija institucionalizacije. Ovaj projekt financiran je sredstvima Europske unije, a vrijednost mu je 1.125.000,00 eura.
· 15. prosinca 2023. godine, Općina Cerna i Lokalna akcijska grupa Bosutski niz sklopili su Ugovor o visini godišnje članarine za financiranje rada Lokalne akcijske grupe Bosutski niz za 2024. godinu.
    
1. U području financija 
U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
U razdoblju srpanj - prosinac 2023. godine ostvareno je 2.547.880,76 € prihoda, dok su rashodi za navedeno razdoblje iznosili ukupno 2.195.722,13 €. 
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2023. godinu izdvaja se slijedeće:

a) Proračun
Na 18. sjednici općinskog vijeća izglasane su II. Izmjene i dopune Proračuna Općine Cerna za 2023. godinu, a na 20. sjednici Općinskog vijeća izglasane su III. Izmjene i dopune. Također, na 20. sjednici doneseno je i Polugodišnje izvješće o izvršenju Proračuna za 2023. godinu.

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 38.657,10 €. Prihodi grobne naknade iznose 6.414,42 €, a prihodi na osnovi grobnih usluga iznose kako slijedi: zakup grobnog mjesta 175,86 €, nadgrobni uređaji 1.111,58 €, ukop pokojnika 1.360,38 €.

· Poljoprivredna zemljišta
Općina ima zaključenih 9 ugovora o privremenom korištenju Općinskog poljoprivrednog zemljišta, te 21 ugovor o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 21.187,74 €, a prihod od zakupa državnog poljoprivrednog zemljišta iznosi 11.013,70 €.

· Koncesija
Prihoda od koncesija u izvještajnom razdoblju srpanj - prosinac 2023. godine nije bilo.

· Doprinosi za šume
U izvještajnom razdoblju srpanj - prosinac 2023. godine prihodi od doprinosa za šume iznose 23.509,84 €. 

c) Likvidnost
Obveze na kraju izvještajnog razdoblja iznosile su 526.569,89 €, od čega 501.236,66 € čine nedospjele obveze. 
Stanje na računu 31.12. iznosilo 224.426,20 €, stanje sredstava u blagajni 321,15 €.

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju nabavljeno je postrojenja i opreme u ukupnom iznosu od 5.203,13 €,  štandovi za sajam u iznosu 4.000,00 €, te klima uređaji 1.203,13 €.

f) Informacijski sustav
U izvještajnom razdoblju nabavljeno je informatičke opreme u vrijednosti 1.992,25 € koji čini računalo, skener i printer. 


2. U području urbanizma, graditeljstva i zaštite okoliša
Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša. 

Na održavanje građevinskih objekata u vlasništvu općine kroz investicijsko održavanje utrošeno je 21.555,85 €.
Troškovi deratizacije i dezinsekcije u predmetnom izvještajnom razdoblju iznosili su  13.544,08 €.

a) U području zaštite okoliša
Na zbrinjavanje animalnog otpada utrošeno je 1.977,87 €. Na uređenje okoliša u izvještajnom razdoblju utrošeno je 1.288,78 €, a za veterinarske usluge, hvatanje i zbrinjavanje pasa te njihovo udomljavanje utrošeno je 3.052,35 €. 

b) U području gospodarenja otpadom 
Za zbrinjavanje komunalnog otpada u izvještajnom razdoblju srpanj - prosinac 2023. godine utrošena su sredstva u iznosu od 10.945,13€.
Za najam mobilnog reciklažnog dvorišta utrošena sredstva u ovom izvještajnom razdoblju iznose 5.418,26 €.
Od 2022. godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 6.868,54 €.

3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2023. godini.
U izvještajnom razdoblju  srpanj - prosinac 2023.godine s osnove uplata sredstava od komunalnog doprinosa ostvaren je prihod u iznosu od 1.776,68 €, a s osnove prihoda od sredstava uplaćenih od komunalne naknade u iznosu od 38.657,10 €. Sukladno programima održavanja i gradnje objekata i uređaja komunalne infrastrukture od 7.- 12. 2023. godini rashodi su kako stoji u tablicama:

· Program građenja objekata i uređaja komunalne infrastrukture
	Opisi poslova po objektima
	Iznos u eurima

	Izgradnja kanalizacije 
	4.237,57

	Izgradnja led rasvjete
	0,00

	Izgradnja vodovodne mreže
	0,00

	Rekonstrukcija kolnika u ulici K. Zvonimira
	85.355,36

	Rekonstrukcija kolnika u ulici Mala Cerna
	104.049,32

	Izgradnja kolnika u Vukovarskoj ulici
	17.178,25

	Izgradnja pješačkih staza na groblju u Cerni
	73.165,94

	Sanacija pješačkih staza u Šiškovcima
	850,00

	Rekonstrukcija kolnika u ulici Miroslava Tišljara u Cerni
	141.269,10

	Izgradnja Doma za starije i nemoćne osobe u Šiškovcima
	34.563,19

	Asfaltiranje parkirališta u Šiškovcima
	0,00

	Dodatna ulaganja na zgradi Lovačkog doma
	0,00

	Sigurnost u prometu
	6.562,50

	Sanacija krovišta na zgradi Ribičkog doma
	22.233,16

	Rekonstrukcija odvojka u ulici Mala Cerna
	14.118,75

	Izgradnja nogostupa i platoa u ulici K. Tomislava u Cerni
	34.540,94

	UKUPNO
	538.124,08



· Program održavanja komunalne infrastrukture
	Naziv operacije
	Iznos u eurima

	Revitalizacija javnih površina-javni rad (plaće)
	10.699,50

	Program  održavanja nerazvrstanih cesta
	7.791,92

	Program održavanja javne rasvjete
	19.132,47

	Program komunalnog održavanja javnih površina
	44.139,45

	Program održavanja groblja
	325,00

	Program održavanja poljskih puteva
	47.579,49

	UKUPNO
	129.667,83



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
	
6. U području odgoja i obrazovanja, predškolskog odgoja i osnovnog školstva
Za učenike srednjoškolskog obrazovanja Općina financira prijevoz do mjesta pohađanja nastave. Također, sufinancira se kupovina knjiga i bilježnica za učenike osnovne škole. Dodjeljuju se stipendije, te jednokratne studentske pomoći za studente upisane na 1.godinu fakulteta. Navedene djelatnosti financirane su donacijama iz općinskog proračuna te su od 01.07.2023. do 31.12.2023. godine utrošena sredstva kako slijedi u tablici:

	Naziv
	Iznos u eurima

	Kupovina knjiga i bilježnica
	42.563,23

	Stipendije
	7.000,00

	Prijevoz učenika
	3.951,74

	UKUPNO
	53.514,97



Općina sufinancira rad dječjeg vrtića, te je osigurala asistenta za djecu s poteškoćama u razvoju. Iznos subvencije za svako dijete iznosio je 79,63 €.





	Naziv
	Iznos u eurima

	Sufinanciranje rada vrtića
	40.159,73

	Asistent u vrtiću
	3.274,25

	UKUPNO
	43.433,98



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2023. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih, božićnice umirovljenicima, te donacije koje smo po zakonu dužni isplatiti hrvatskom crvenom križu. 

	Naziv
	Iznos u eurima

	Pomoć obiteljima i kućanstvima
	10.643,74

	Troškovi stanovanja
	3.884,00

	Hrvatski crveni križ
	4.297,98

	Pomoć umirovljenicima
	15.400,00

	UKUPNO
	34.225,72



8. U području kulture i udruga građana
U sklopu programa javnih potreba u kulturi financiramo rad udruga na području kulture, te prema prijavljenim programima financiramo potrebe udruga građana. Prema javnom pozivu za financiranje rada udruga na području Općine Cerne prijavilo se ukupno 5 udruga iz područja kulture, te 3 udruge iz područja građana. Osim udruga financiranih prema javnom pozivu, dodjeljujemo donacije i ostalim potrebitim udrugama.

	Naziv
	Iznos u eurima

	Donacije udrugama u kulturi
	6.400,00

	Donacije udrugama građana
	3.430,90

	Manifestacije
	60.576,75

	Ostale udruge
	2.996,34

	UKUPNO
	73.403,99



9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 13. U izvještajnom razdoblju za rad sportskih udruga izdvojili smo 51.486,57 €. 
	
10.  U području demografskog razvitka Općine
U 2023.godini Općina Cerna je u proračunu osigurala sredstva za poticaj za stambeno zbrinjavanje mladih i to u iznosu od 40.000,00 €. U izvještajnom razdoblju od srpnja do prosinca 2023.godine izdvojilo se 26.754,46 € za takve potrebe. Općina isplaćuje naknadu za novorođeno dijete, te smo u periodu od srpnja do prosinca 2023. godine za novorođenu djecu isplatili 12.343,23 €.





11. Razvoj turizma
U području programa „Razvoj turizma“ Općina je sanirala pješačku stazu u ulici Velika Cerna od k. br. 146 do k.č.br. 2618/15 u iznosu od 5.269,75 €. Planirala je izgradnja biciklističke staze u ulici Braće Radića, te nabavka električnih bicikala.

12. Aktivna politika zapošljavanja
U izvještajnom razdoblju završavao je program Pomoć starijima i nemoćnima – Program Zaželi – faza III, te je utrošeno 4.994,57 € što je financirano u 100% iznosu od strane Europskog socijalnog fonda – operativni program Učinkovitosti ljudskih potencijala 2014.-2020.

13. Olujno nevrijeme
U srpnju 2023. godine područje Općine Cerna zahvatilo je olujno nevrijeme koje je prouzročilo ogromnu materijalnu štetu. Bilo je neophodno angažirati ljude koji će popisivati štetu na stambenim objektima kako bi se mještanima na vrijeme dostavio materijal, te je u tu svrhu utrošeno 8.642,28 €. Na sanaciju je utrošeno sveukupno 80.725,00 €, od čega je sanacija javne rasvjete 60.625,00 €. Vukovarsko-srijemska županija doznačila je sredstva u iznosu od 530.239,08 € na temelju odluke o dodjeli sredstava po I. kriteriju, te su se s navedenim sredstvima platili računi dobavljača za podignuti materijal od strane fizičkih osoba. Na temelju odluke o dodjeli sredstava po II. kriteriju, doznačeno je 46.085,00 € za podmirenje računa koje je općina imala za nužnu sanaciju objekata. 

III. ZAKLJUČAK
Podneseno Izvješće o radu općinskog načelnika Općine Cerna za razdoblje od 1.7.2023. do 31. 12.2023. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

